В тази фаза е възможно да те мъчи безсъние, както и болките в гърба, тъй като коремът расте все повече. Внимавай с храненето си, за да не качиш излишни килограми. Очичките на плода стават все по-чувствителни на светлина - знак, че расте нормално.
Бебето тежи вече 660 грама, дълго е 35см и реагира на външни стимули като светлина и шум. Ако изложиш корема си без дрехи на светлина или пред лъч силна светлина, бебето ще обърне главичка към източника на светлина. Това, според експертите, е доказателство, че очният му нерв функционира.
При всяко посещение лекарят - или акушерката - ще ти измерва кръвното налягане и ще иска изследване на урина, за да провери за прееклампсия и диабет през бременността. Особено диабетът през бременността е доста често срещан проблем, който може да бъде предизвикан по следния начин: Тялото ни се нуждае от повече инсулин, за да покрие нуждите на плода, по-специално от средата на бременността и след това. При някои бременни жени този излишък от инсулин не се произвежда, вероятно поради влиянието на хормоните от плацентата, и в резултат се появява диабетът. Така че ако забележиш постоянна жажда, често уриниране или загуба на тегло, трябва да уведомиш лекаря си. За да избегнеш появата на диабет, трябва да внимаваш с храненето си. Избягвай непастьоризирани сокове, сурови кълнове, непастьоризирани млечни продукти, както и недопечени меса, колбаси и риба. Ако случайно бъде диагностициран диабет, освен гинеколог, ще трябва да те наблюдава и ендокринолог, да спортуваш леко и да следваш балансирано хранене.
За лекия сън
Ще започнеш да заспиваш по-бавно и трудно, тъй като коремът ти расте. По-добре е да спиш настрани, а не по гръб, като използваш много възглавници, които да поддържат кръста ти. Ако се бориш с проблеми със съня, имаш още една причина да внимаваш с храненето си. Не яж късно вечерта и избягвай тежките храни, за да спиш леко и спокойно. За да се отървеш от безсънието, погрижи се температурата в помещението, в което спиш, да не е много висока, защото горещината благоприятства безсънието. Една хубава книга и чаша топло мляко ще те отпуснат и ще ти помогнат да заспиш. Възможно е болките в гърба да бъдат облекчени с лека гимнастика, която помага на гръбначния стълб да запази правилното си положение. Освен това, по време на упражненията, независимо от какъв вид са, се научаваш да дишаш правилно, намалява се стресът, чувстваш се добре, контролираш теглото си и ти помагат и след раждането. Ще си възвърнеш нормалното тегло по-бързо и лесно. Преди да си избереш вид спорт, информирай гинеколога си, особено ако гимнастиката не е била част от ежедневието ти преди бременността.